รัฐบาลไทย-ข่าวทำเนียบรัฐบาล-วธ.-สยามพารากอน –กองทัพศิลปิน ร่วมงาน“บุปผาราชินีพระพันปีหลวง” ยิ่งใหญ่ เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันอังคารที่ 15 สิงหาคม 2566
วธ.-สยามพารากอน –กองทัพศิลปิน ร่วมงาน“บุปผาราชินีพระพันปีหลวง” ยิ่งใหญ่ เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วธ.-สยามพารากอน –กองทัพศิลปิน ร่วมงาน“บุปผาราชินีพระพันปีหลวง” ยิ่งใหญ่ เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วธ.-สยามพารากอน –กองทัพศิลปิน ร่วมงาน“บุปผาราชินีพระพันปีหลวง” ยิ่งใหญ่ เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิม พระชนมพรรษา 12 สิงหาคม 2566 ชมนิทรรศการเฉลิมพระเกียรติฯ นิทรรศการวันผ้าไทยแห่งชาติ นิทรรศการพรรณไม้พระนาม และพรรณไม้ที่ได้รับพระราชทานนาม สวนพฤกษานานาพรรณ การแสดงศิลปวัฒนธรรม 11-14 สิงหาคม 2566 ณ พาร์ค พารากอน ชั้น M ศูนย์การค้าสยามพารากอน
วันที่ 11 สิงหาคม 2566 นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีเปิดงาน “บุปผาราชินีพระพันปีหลวง” เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2566 โดยมีนางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร ข้าราชการ ผู้แทนหน่วยงานภาครัฐ ภาคเอกชน ภาคีเครือข่ายวัฒนธรรม ประชาชน สื่อมวลชนเข้าร่วม ณ พาร์ค พารากอน ชั้น M ศูนย์การค้าสยามพารากอน กรุงเทพฯ ในพิธีเปิดมีการแสดงชุด “บุปผา แต้มศิลป์” โดยกลุ่มศิลปิน คิดบวกสิปป์ การแสดงชุด “พนาธาร” โดยสถาบันบัณฑิตพัฒนศิลป์ และมินิคอนเสิร์ต สุดา ชื่นบาน ศิลปินแห่งชาติ เปา ปาวลี และอลิศ The Golden Song นอกจากนี้ผู้เข้างานจะได้ชมนิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง นิทรรศการ “วันผ้าไทยแห่งชาติ” นิทรรศการพรรณไม้พระนามและพรรณไม้ที่ได้รับพระราชทานนาม สวนพฤกษานานาพรรณ จําหน่ายผลิตภัณฑ์ชุมชนจากทั่วประเทศ และการสาธิตงานศิลปะประดิษฐ์ ศิลปะตกแต่ง อาทิ การทําพวงมาลัยดอกมะลิ และดอกไม้ประดิษฐ์ การจัดดอกไม้และมาลัยเครื่องสด การจัดดอกไม้สด เป็นต้น
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.)      มีนโยบายเทิดทูนสถาบันชาติ ศาสนาและพระมหากษัตริย์และสืบสานสร้างสรรค์วัฒนธรรมอย่างยั่งยืน เพื่อน้อมสํานึกในพระมหากรุณาธิคุณในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงที่ทรงมีต่อการอนุรักษ์ทรัพยากรธรรมชาติของประเทศมาอย่างยาวนาน ทรงปฏิบัติพระราชกรณียกิจด้านอนุรักษ์ป่าเพื่อการรักษาต้นน้ํา สนับสนุนการใช้ประโยชน์จากพืชเศรษฐกิจ พืชอาหาร พืชสมุนไพรและไม้ดอกไม้ประดับ การส่งเสริมผลิตภัณฑ์ งานประดิษฐ์ที่เกี่ยวกับดอกไม้ เพื่อช่วยสร้างอาชีพให้แก่ชุมชนและท้องถิ่นให้มีรายได้ มีคุณภาพชีวิตที่ดี และด้วยพระปรีชาสามารถด้านงานประณีตศิลป์ที่เกี่ยวกับดอกไม้ ทรงสนับสนุนผลงานศิลปหัตถกรรมที่แสดงออกถึงความงดงามของดอกไม้ต่อยอดเป็นผลิตภัณฑ์ทางวัฒนธรรมบ่งบอกถึงเอกลักษณ์ ที่งดงามของชาวไทย ดังนั้น วธ.ร่วมกับหน่วยงานรัฐ เอกชนและภาคีเครือข่ายทางวัฒนธรรม จัดงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิม  พระชนมพรรษา 12 สิงหาคม 2566 ในชื่องาน “บุปผาราชินีพระพันปีหลวง” ระหว่างวันที่ 11-14 สิงหาคม 2566 เวลา 11.00 – 20.30 น. ณ พาร์ค พารากอน ชั้น M ศูนย์การค้าสยามพารากอน กรุงเทพฯ
รัฐมนตรีว่าการกระทรวงวัฒนธรรม กล่าวอีกว่า สําหรับงาน “บุปผาราชินีพระพันปีหลวง” มีการแสดง“ดอกไม้ ดนตรี กวี ศิลป์” พบกับ นิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง นิทรรศการวันผ้าไทยแห่งชาติ นิทรรศการพรรณไม้พระนามและพรรณไม้ที่ได้รับพระราชทานนาม สวนพฤกษานานาพรรณ การแสดงศิลปวัฒนธรรม และดนตรีร่วมสมัย การแสดงของเหล่าศิลปิน ดารา นักแสดงคับคั่ง อาทิ ศิลปินแห่งชาติ สุดา ชื่นบาน/เปา เปาวลี/อลิศ The Golden Song/อิสร์ อิสรพงศ์/เอฟ รัฐพงศ์ The Golden Song /อนันต์ ไมค์ทองคํา / ดนตรีร่วมสมัย วง Mahidol University Jazz Big Band, แก้ม The Star / อาร์ม กรกันต์ / ภูมิ The Golden Song/ข้าวฟ่าง The Voice Thailand และศิลปะทราย (Sand Animation) โดยก้องเกียรติ  กองจันดี และแฟชั่นโชว์ผ้าไทยร่วมสมัย ชุด "อัตลักษณ์พื้นถิ่น สู่ภูษาศิลป์ร่วมสมัย” โดย ธีระ ฉันทสวัสดิ์/เอก ทองประเสริฐ/สิริอร เฑียรฆประสิทธิ์/ทรงวุฒิ ทองทั่ว การสาธิตและการออกร้านจําหน่ายผลิตภัณฑ์ชุมชนจาก ทั่วประเทศ อาทิ ผ้าไทย ผ้าพื้นถิ่น เสื้อผ้า เครื่องประดับ ของใช้ ของตกแต่งบ้าน ฯลฯ
นางมยุรี ชัยพรหมประสิทธิ์ กรรมการผู้จัดการใหญ่ สายองค์กรสัมพันธ์และสื่อสารองค์กร บริษัท สยามพิวรรธน์ จํากัด กล่าวว่า “เพื่อน้อมสํานึกในพระมหากรุณาธิคุณ และสืบสาน รักษา ต่อยอด พระราชปณิธานของ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงปฏิบัติ  พระราชกรณียกิจนานัปการเพื่อพัฒนาประเทศและยกระดับความเป็นอยู่ของราษฎรให้ดีขึ้น ศูนย์การค้าสยามพารากอน ในฐานะเป็นสถานที่ ที่มอบประสบการณ์เหนือความคาดหมายให้แก่ทุกคน ทั้งชาวไทยและนักท่องเที่ยวจากนานาประเทศ เป็นจุดหมายปลายทางระดับโลกที่สร้างชื่อเสียงและความภาคภูมิใจให้แก่คนไทยทุกคน จึงร่วมกับ วธ.จัดกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงอย่างยิ่งใหญ่ ภายใต้แนวคิด “ดอกไม้ ดนตรี กวี ศิลป์” เพื่อเป็นการเผยแพร่พระเกียรติคุณแก่สาธารณชนทั้งในและต่างประเทศให้เป็นที่ประจักษ์อย่างกว้างขวาง”
ทั้งนี้ การจัดงานครั้งนี้ นําไปสู่การรักษาเอกลักษณ์ และรากวัฒนธรรมให้คงอยู่ และพัฒนาสร้างสรรค์ต่อยอดมรดกศิลปวัฒนธรรม ก่อให้เกิดการสร้างอาชีพ สร้างรายได้แก่ประชาชนอย่างยั่งยืนสืบไป สอบถามรายละเอียดเพิ่มเติมได้ที่สายด่วนวัฒนธรรม 1765 หรือศูนย์การค้าสยามพารากอน โทร.0-2610-8000
*****************************************************
ขอขอบพระคุณสําหรับการเผยแพร่ข่าวประชาสัมพันธ์ สอบถามข้อมูลเพิ่มเติมติดต่อ
ฝ่ายประชาสัมพันธ์ ศูนย์การค้าสยามพารากอน
เสาวณีย์ เกษมวัฒนา (เจี๊ยบ)  M : 061-420-8457 Email: Saowanee.k@siamparagon.co.th
พนิดา บัวโรยวิถี (กล้วย) M : 065-095-6626 Email: Panida.b@siamparagon.co.th